
[bookmark: _Hlk233283225]PRAVILNIK O  IZVJEŠTAVANJU O KREDITNIM POSLOVIMA SA INOZEMSTVOM

Članak 1.
(Predmet)

Ovim pravilnikom propisuju se uvjeti, način, rokovi i obrasci izvještavanja o kreditnim poslovima sa inozemstvom, koji se dostavljaju Federalnom ministarstvu financija – Federalnom ministarstvu finansija (u daljem tekstu: Ministarstvo), te se propisuje način postupanja sa podacima u svrhu izvještavanja nadležnih tijela o zaduženosti fondova, jednica lokalne samouprave, financijskih organizacija, privrede i fizičkih osoba u Federacije Bosne i Hercegovine (u daljem tekstu: Federacija) u skladu sa Zakonom o deviznom poslovanju („Službene novine Federacije BiH“, broj: 47/10 i 35/26; u daljem tekstu: Zakon).

Članak 2.
(Izvještavanje i evidentiranje)

(1) Izvještavanje o kreditnim poslovima sa inozemstvom vrši se radi prikupljanja, obrade i analize podataka o stanju zaduženosti o zaduženosti fondova, jednica lokalne samouprave, financijskih organizacija, privrede i fizičkih osoba s ciljem statističke obrade i praćenja ukupnog vanjskog duga Federacije te izvještavanja nadležnih tijela.
(2) Izvještavanje u skladu sa ovim pravilnikom ne predstavlja odobrenje, saglasnost, dozvolu niti potvrdu Ministarstva za zaključenje, korištenje, otplatu, izmjenu ili prestanak kreditnog posla sa inozemstvom.
(3) Evidentiranje podataka u Registru predstavlja obvezu rezidenta - obveznika izvještavanja koji odgovara za točnost dostavljenih podataka i ispunjavanje obveza propisanih Zakonom i drugim propisima.

Članak 3.
(Pojmovi)

Pojmovi korišteni u ovom Pravilniku imaju sljedeće značenje:
a) „kreditni poslovi“ – pravni poslovi između rezidenta i nerezidenta zaključeni u devizama u skladu sa Zakonom,
b) „zajmovi“ -poslovi između rezidenta i nerezidenta kojima rezident uzima od nerezidenta ili daje nerezidentu zajam, u skladu sa odredbama Zakona i propisa kojima se uređuju obligacioni odnosi,
c) „subordinirani krediti“ - krediti radi uspostavljanja trajnih ekonomskih odnosa, sa rokom od pet godina ili dužim ako imaju karakter podređenog potraživanja, 
d) „registar“ - jedinstvena elektronska evidencija kreditnih poslova sa inozemstvom koja se vodi na osnovu podataka koje obveznici izvještavanja dostavljaju Ministarstvu,
e) „evidencijski broj“ - skup podataka o pojedinačnom kreditnom poslu sa inozemstvom unesen u Registar, koji se formira na osnovu dostavljenog obrasca izvještavanja.

Članak 4.
(Obveznici izvještavanja)
(1) Obveznici izvještavanja u smislu ovog Pravilnika su rezidenti koji u skladu sa Zakonom zaključuju kreditne poslove sa inozemstvom i to: pravne osobe registrirane u Bosni i Hercegovini (u daljem tekstu: BiH) osim predstavništva ovih osoba koji se nalaze izvan BiH, podružnice stranih pravnih osoba upisani u registar nadležnog organa u BiH, poduzetnici, fizičke osobe, banke kao pravne osobe koje su osnovane i posluju u skladu sa propisima kojima se uređuje poslovanje banaka i koje imaju dozvolu za rad Agencije za bankarstvo Federacije Bosne i Hercegovine, kao i drugi rezidenti koji su u skladu sa Zakonom učesnici kreditnog posla sa inozemstvom.
(2) Obveznik izvještavanja je rezident koji je ugovorna strana u kreditnom poslu sa inozemstvom, odnosno rezident koji je po osnovu naknadnog pravnog posla postao dužnik ili povjerilac po kreditnom poslu sa inozemstvom.
(3) Ako u kreditnom poslu učestvuje više rezidenata, obveznik izvještavanja je rezident koji je nosilac obveze ili potraživanja prema nerezidentu, odnosno rezident kojeg učesnici kreditnog posla odrede kao obveznika izvještavanja, ako iz prirode posla ne proizlazi drugačije.

Članak 5.
(Kreditni poslovi)

(1) U Kreditne poslove, u smislu ovog Pravilnika, ubrajaju se:
a) komercijalni krediti odnosno odgođena plaćanja ili plaćanja unaprijed roba i usluga kao i financiranje od banaka odgođenog plaćanja i plaćanja unaprijed, poslovi otkupa potraživanja (faktoring i forfeting) kada imaju obilježja komercijalnog kredita,
b) financijski krediti, uključujući subordinirane kredite, kao i svi oblici financiranja koji u osnovi imaju komercijalne poslove (trgovina robom ili pružanje usluga) u kojima rezident nije ugovorna strana u poslu i poslovi financijskog lizinga u skladu sa propisima kojima se uređuje lizing,
c) zajmovi koji predstavljaju poslove između rezidenata i nerezidenata u kojima rezident uzima od nerezidenta ili daje nerezidentu zajam, u skladu sa Zakonom i propisom kojim se uređuju obligacioni odnosi,
d) poslovi izvoza i uvoza robe ili usluga koji nisu naplaćeni, odnosno plaćeni u roku dužem od jedne godine od dana izvršenog izvoza ili uvoza, kao i poslovi izvoza i uvoza robe ili usluga koji su unaprijed naplaćeni, odnosno plaćeni, za robe ili usluge koje nisu izvezene, odnosno uvezene u roku dužem od jedne godine od dana izvršene naplate, odnosno plaćanja.
e) aktivirana bankarska garancija ili jemstvo ili drugi instrument osiguranja koju daje banka i rezident - pravna osoba u korist nerezidenta - davaoca kredita po kreditnom poslu između dva nerezidenta u inozemstvu.
(2) Poslovi iz stavka (1) ovog članka prijavljuju se Ministarstvu koje vodi jedinstvenu evidenciju o kreditnim poslovima na temelju dostavljenih podataka.

Članak 6.
(Obrasci izvještavanja)

(1) Obveznici izvještavanja iz članka 4. ovog Pravilnika o kreditnim poslovima iz članka 5. ovog Pravilnika dužni su dostaviti Ministarstvu izvještaje koristeći sljedeće obrasce:

a) Obrazac KP 1 - Izvještaj o kreditnom zaduženju sa inozemstvom, 
b) Obrazac KP 2 - Izvještaj o kreditnom odobrenju sa inozemstvom,
c) Obrazac KP 3 - Izvještaj o poslovima izvoza i uvoza robe ili usluga,
d) Obrazac KP 4 - Izvještaj o aktiviranim bankarskim garancijama ili jamstvima ili drugim instrumentima osiguranja,
e) Obrazac KP 5 -  Izvještaj o promjenama podataka po kreditnom poslu,
f) Obrazac KP 6 - Izvještaj o stanju kreditnog zaduženja/odobrenja,
g) Obrazac KP 7 – Izvještaj o stanju izvoza i uvoza robe ili usluga.

(2) Obrasci iz stavka (1) ovog članka se dostavljaju za svaki kreditni posao pojedinačno.

(3) Obrasci iz stavka (1) ovog članka sa uputstvom za popunjavanje nalaze se u Prilogu ovog Pravilnika i čine njegov sastavni dio, kao i na internet stranici Ministarstva.

(4) Potpisane i ovjerene obrasce izvještavanja iz stavka (1) ovog članka, obveznici dostavljaju Ministarstvu putem pošte ili elektronskim putem na način opisan stavkom (5) ovog članka ili na drugi način koji Ministarstvo objavi na svojoj internet stranici.

(5) Ministarstvo može putem korištenja informacijskog sustava obrasce iz stavka (1) ovog članka učiniti dostupnim u elektronskom obliku, uključujući formate elektronske forme, datoteke za učitavanje podataka ili drugi tehnički format koji omogućava elektronsku dostavu i obradu podataka.

(6) Iznimno, do uspostavljanja informacijskog sustava iz stavka (5) ovog članka ili u slučaju privremene tehničke nedostupnosti sustava, obrasci se dostavljaju poštom ili na drugi način koji Ministarstvo objavi na svojoj internet stranici.

Članak 7.
(Rokovi)

(1) Obrazac KP 1, obrazac KP 2  i obrazac KP 6 se dostavlja do 31. siječnja naredne godine sa stanjem na dan 31. prosinac prethodne godine. 
(2) Obrazac KP 3 se dostavlja u  roku od 30 dana od dana isteka roka od jedne godine, odnosno u roku od 30 dana od dana zaključenja naknadnog ugovora kojim je rok plaćanja, naplate, uvoza ili izvoza produžen preko jedne godine, ako je taj ugovor zaključen prije isteka roka od jedne godine.
(3) Obrazac KP 4 dostavlja se jednom godišnje, najkasnije do 31. siječnja tekuće godine, sa stanjem na dan 31. prosinac prethodne godine, za sve kreditne poslove koji se odnose na aktivirane bankarske garancije ili jamstva ili druga sredstva osiguranja.
(4) Obrazac KP 5 dostavlja se u roku od 30 dana od dana nastanka promjene podataka koji su prethodno uneseni u Registar i isti ne može predstavljati prijavu novog kreditnog posla. 
(5) Obrazac KP 7 dostavlja se u roku od 30 dana od okončanja realizacije po evidentiranom poslu izvoza i uvoza robe ili usluga. 
(6) Obveznici izvještavanja mogu u slučaju tehničke greške izvršiti ispravku ili dopunu prethodno dostavljenih podataka ako utvrde da je dostavljeni obrazac sadržavao netočan, nepotpun ili neažuriran podatak. Ispravka prethodno dostavljenog obrasca iz članka 6. ovoga Pravilnika se može izvršiti najkasnije do kraja tekuće godine u kojoj je izvršena prijava kreditnog posla, te se takva ispravka smatra novim kreditnim poslom.
(7) Ministarstvo može ukoliko ocijeni potrebnim u skladu sa ovim Pravilnikom tražiti na uvid dokumentaciju vezanu za pojedinačni kreditni posao na način opisan u članku 11. ovoga Pravilnika.
(8) Ministarstvo će, najkasnije do kraja ožujka tekuće godine evidentirati izvještaje iz članka 6. stavka (1) toč. a), b), d) i f) ovoga Pravilnika dostavljene za prethodnu godinu. 

Članak 8.
(Evidencijski broj) 

(1) Za svaki kreditni posao za koji je dostavljen obrazac izvještavanja formira se poseban evidencijski broj u Registru koji se koristi u svim naknadnim izvještajima i promjenama podataka za isti kreditni posao.
(2) Evidencijski broj služi isključivo za povezivanje podataka u Registru.
(3) Ministarstvo ne izdaje potvrde o registraciji, odobrenja niti suglasnost o kreditnim poslovima.

Članak 9.
(Registar)

(1) Ministarstvo vodi Registar kao jedinstvenu bazu podataka o kreditnim poslovima, a na temelju podataka prikupljenih evidentiranjem kreditnih poslova.
(2) Registar se vodi u elektroničkom obliku, u informacijskom sustavu Ministarstva ili na drugi elektronički način koji odredi Ministarstvo.
(3) Registar se sastoji od zaprimljenih izvještaja o kreditnim poslovima sa inozemstvom i druge dokumentacije u vezi sa pojedinim kreditnim poslom. 
(4) Registar sadrži podatke o obvezniku izvještavanja, nerezidentu ugovornoj strani, vrsti kreditnog posla, iznosu, valuti, datumu zaključenja kreditnog posla, roku korištenja, roku otplate ili naplate, kamatnoj stopi ako je ugovorena, instrumentima osiguranja ako postoje, stanju glavnice na kraju izveštajnog perioda na koji se izvještaj odnosi, iznosu korištenja, iznosu otplate, iznosu kamate, statusu kreditnog posla i drugim podacima propisanim obrascima koji su sastavni dio ovog Pravilnika.
(5) Podaci iz Registra koriste se radi izvršavanja nadležnosti Ministarstva propisanih Zakonom, praćenja stanja ukupnog vanjskog duga Federacije, pripreme zbirnih statističkih i analitičkih pregleda, izvještavanja nadležnih institucija i donošenja mjera ekonomske politike.
(6) Ministarstvo može dostavljati zbirne podatke iz Registra nadležnim institucijama u BiH, u skladu sa Zakonom i drugim propisima.
(7) Pojedinačni podaci iz Registra ne mogu se dostavljati trećim licima, osim ako je to propisano Zakonom, drugim propisom ili ako je dostavljanje potrebno nadležnom organu radi izvršavanja svojih zakonom propisanih nadležnosti.

Članak 10.
(Dokumentacija o kreditnom poslu)

(1) Obveznik izvještavanja dužan je posjedovati, čuvati i ažurno voditi dokumentaciju na osnovu koje su podaci dostavljeni Ministarstvu.
(2) Dokumentacija iz stavka (1) ovog članka naročito obuhvata ugovor o kreditnom poslu, anekse ugovora, dokumentaciju o korištenju i otplati kredita ili zajma, dokumentaciju o plaćanju ili naplati robe i usluga, dokumentaciju o garanciji ili jemstvu, kao i drugu dokumentaciju kojom se dokazuje točnost dostavljenih podataka.
(3) Dokumentacija iz stavka (1) ovog članka čuva se kod obveznika izvještavanja u rokovima propisanim posebnim propisima koji uređuju čuvanje poslovne, računovodstvene, knjigovodstvene i druge dokumentacije.

Članak 11.
(Dodatna dokumentacija)

(1) Ministarstvo može od obveznika izvještavanja zahtijevati dostavljanje dokumentacije ili dodatnog objašnjenja kada je to potrebno radi provjere točnosti i usklađenosti podataka dostavljenih u skladu sa ovim Pravilnikom.
(2) Zahtjev iz stavka (1) ovog članka dostavlja se pisanim ili elektroničkim putem.
(3) Obveznik izvještavanja dužan je postupiti po zahtjevu Ministarstva u roku koji odredi Ministarstvo, a koji ne može biti kraći od osam dana od dana prijema zahtjeva, osim kada okolnosti konkretnog slučaja zahtijevaju kraći rok u skladu sa Zakonom.
(4) Provjera podataka iz ovog članka ne predstavlja postupak odobravanja kreditnog posla niti preuzimanje odgovornosti Ministarstva za zakonitost, ekonomsku opravdanost ili izvršenje kreditnog posla.

Članak 12.
(Čuvanje podataka)

(1) Podaci dostavljeni u skladu sa ovim Pravilnikom smatraju se povjerljivim podacima, ako posebnim propisom nije drugačije određeno.
(2) Ministarstvo je dužno organizovati obradu, čuvanje i korištenje podataka iz Registra na način kojim se osigurava zaštita povjerljivih, poslovnih i osobnih podataka, u skladu sa propisima kojima se uređuje zaštita osobnih podataka, tajnost podataka i zaštita poslovne tajne.
(3) Podaci iz Registra mogu se objavljivati samo u zbirnom obliku koji ne omogućava identifikaciju pojedinačnog obveznika izvještavanja, nerezidenta, kreditnog posla ili poslovnog odnosa, osim ako je drugačije propisano pozitivnim propisima.

Članak 13.
(Primjena)

(1) Kreditni poslovi sa inozemstvom koji su do dana stupanja na snagu ovog Pravilnika evidentirani u Ministarstvu smatraju se unesenim u Registar u skladu sa ovim Pravilnikom.
(2) Za već regostrirane kreditne poslove iz stavka (1) ovog članka obveznici izvještavanja nastavljaju dostavljati godišnje stanje i promjene podataka u skladu sa ovim Pravilnikom.
(3) Ministarstvo može, radi uspostavljanja ili ažuriranja Registra, zatražiti od obveznika izvještavanja dostavljanje podataka koji nedostaju za ranije evidentirane kreditne poslove, bez obveze dostavljanja cjelokupne dokumentacije, osim ako je ona potrebna radi provjere tačnosti podataka.
(4) Zahtjevi za registraciju kreditnih poslova zaprimljeni prije stupanja na snagu ovoga Pravilnika, a po kojima do dana njegovog stupanja na snagu nije izdato uvjerenje ili potvrda, rješavat će se u skladu s propisima koji su bili na snazi do stupanja na snagu ovoga Pravilnika.
(5) Danom stupanja na snagu ovog pravilnika prestaje obveza izdavanja potvrda o registraciji kreditnih poslova sa inozemstvom koje su se izdavale na osnovu ranijeg propisa kojim je bilo uređeno izvještavanje o kreditnim poslovima sa inozemstvom. Potvrde koje su izdane prije stupanja na snagu ovog pravilnika ostaju u dokumentaciji obveznika izvještavanja i mogu se koristiti kao dokaz o ranije izvršenom evidentiranju.
(6) Odredbe ovog Pravilnika ne predstavljaju osnovu za naknadnu dostavu podataka ili prijavu kreditnih poslova za koje je obveza prijavljivanja nastala prije stupanja na snagu ovog Pravilnika, odnosno za koje ne postoji evidencija u Ministarstvu.

Članak 14.
(Prestanak važenja)

Danom stupanja na snagu ovog pravilnika prestaje da važi Pravilnik o načinu, rokovima i obrascima izvještavanja o kreditnim poslovima sa inozemstvom („Službene novine Federacije BiH“, br. 79/10, 47/20 i 82/21).

Članak 15.
(Stupanje na snagu)

Ovaj Pravilnik stupa na snagu osmog dana od dana objavljivanja u „Službenim novinama Federacije BiH“, a primjenjuje se od 01.09.2026. godine. 

